Source: https://www.riigiteataja.ee/akt/12828681?tegevus=salvesta-link
Timestamp: 2020-01-27 13:57:06+00:00

Document:
Vabariigi Valitsuse 26. juuni 2003. a määruse nr 184 “Võrgueeskiri” muutmine – Riigi Teataja
Vabariigi Valitsuse 26. juuni 2003. a määruse nr 184 “Võrgueeskiri” muutmine
RT I 2007, 37, 255
Vastu võetud 10.05.2007 nr 142
Vabariigi Valitsuse 26. juuni 2003. a. määruses nr 184 «Võrgueeskiri» (RT I 2003, 49, 347) tehakse järgmised muudatused:
1) paragrahvi 2 lõige 1 loetakse lõikeks 11 ning paragrahvi täiendatakse uue lõikega 1 järgmises sõnastuses:
« (1) Avariitõrjeautomaatika käesoleva määruse tähenduses on süsteemi stabiilse talitluse tagamiseks ja süsteemi kustumise vältimiseks mõeldud automaatikaseadmed. Avariitõrjeautomaatikaks ei loeta automaatikaseadmeid, millega muudetakse süsteemihalduri ja turuosalise vahelise kokkuleppe alusel turuosalise tootmis- või tarbimisvõimsust ning lülitatakse vajaduse korral sisse või välja turuosalise elektriseadmeid.»;
2) paragrahvi 2 lõiget 9 täiendatakse pärast sõna «elektrienergia» sõnaga «parameetrite»;
3) paragrahvi 2 lõikes 13 ja § 12 pealkirjas asendatakse tähis «N-2-X» tähisega «N-X»;
« (18) Tarbimistingimused käesoleva määruse tähenduses on pingesüsteem, võrguühenduse läbilaskevõime amprites või lubatud võimsus kilovattides, elektrivarustuse lubatud katkestusaeg või elektrivarustuse taastamise aeg, liitumispunkti asukoht ja mõõtepunkti või -punktide asukoht.»;
5) paragrahvi 2 täiendatakse lõikega 181 järgmises sõnastuses:
« (181) Tootmistingimused käesoleva määruse tähenduses on pingesüsteem, tootmisvõimsus, elektrivarustuse lubatud katkestusaeg või elektrivarustuse taastamise aeg, liitumispunkti asukoht ja mõõtepunkti või -punktide asukoht.»;
6) paragrahvi 2 lõikes 19 asendatakse sõna «kogum» sõnaga «elektrijaam»;
7) paragrahvi 2 lõige 21 sõnastatakse järgmiselt:
« (21) Käesolevas määruses kasutatavaid ja käesoleva paragrahvi lõigetes 1 kuni 20 nimetamata energeetikamõisteid tõlgendatakse elektroenergeetikas levinud tavadest lähtudes.»;
8) paragrahvi 5 lõige 1 tunnistatakse kehtetuks;
9) paragrahvi 5 lõikes 2 asendatakse sõna «süsteemiautomaatika» sõnaga «avariitõrjeautomaatika»;
10) paragrahvi 6 lõikes 2 asendatakse sõnad «elektrisüsteemi nurkkarakteristiku» sõnadega «elektrisüsteemi võimsuse nurkkarakteristiku»;
11) paragrahvi 8 lõikes 3 asendatakse arv «2,5» arvuga «1,0»;
12) paragrahvi 10 lõikes 1 asendatakse sõna «avariiautomaatika» sõnaga «avariitõrjeautomaatika»;
13) paragrahvi 11 lõige 1 sõnastatakse järgmiselt:
« (1) Kahe elemendi väljalülitumine on lubatud, kui see ei põhjusta süsteemi täielikku kustumist.»;
14) määruse 2. peatükki täiendatakse 4. jaoga järgmises sõnastuses:
Tarbimisnõudluse rahuldamiseks vajalik tootmisvaru
(6) Tarbimisnõudluse rahuldamiseks vajaliku tootmisvaru hinnangu avaldab süsteemihaldur oma veebilehel iga aasta 1. novembriks järgmise 10 aasta jaanuarikuu (maksimaaltarbimine) ja juulikuu (minimaaltarbimine) kohta.»;
15) paragrahvi 14 lõiked 1 ja 5 tunnistatakse kehtetuks;
16) paragrahvi 14 täiendatakse lõikega 6 järgmises sõnastuses;
« (6) Elektrijaamas toodetava ja tarbitava elektrienergia mõõtmiseks reaalajas paigaldab tootja kahesuunalise aktiiv- ja reaktiivvõimsuse mõõtmisseadme koos koormusgraafiku salvestiga ning kauglugemisseadmega.»;
17) paragrahvi 15 lõige 1 sõnastatakse järgmiselt:
« (1) Võrguga ühendatava elektrijaama elektriosa projekt kooskõlastatakse võrguettevõtjaga.»;
18) paragrahvi 15 lõike 4 punktis 3 olevast tabelist jäetakse välja sõna «mille»;
19) paragrahvi 15 lõige 6 tunnistatakse kehtetuks;
20) paragrahvi 15 lõige 7 sõnastatakse järgmiselt:
« (7) Kui elektrijaama nimiaktiivvõimsus on üle 200 kW, edastab tootja võrguettevõtja teeninduspiirkonna juhtimiskeskusesse reaalajas elektrijaamas toodetava (bruto) aktiiv- ja reaktiivvõimsuse ning pinge mõõtmise tulemused. Selleks paigaldab tootja oma tootmisseadmetele liitumislepingu kohased mõõtmisseadmed.»;
21) paragrahvi 15 täiendatakse lõikega 8 järgmises sõnastuses:
« (8) Kui elektrijaama nimiaktiivvõimsus on üle 200 kW, edastab võrguettevõtja oma teeninduspiirkonna juhtimiskeskusesse reaalajas võrku antava (neto) aktiiv- ja reaktiivvõimsuse ning pinge mõõtmise tulemused. Selleks paigaldab võrguettevõtja liitumislepingu kohased mõõtmisseadmed.»;
22) paragrahvi 16 pealkirjas asendatakse arv «10» arvuga «5»;
23) paragrahvi 16 lõige 4 sõnastatakse järgmiselt:
« (4) Liitumispunktist võrgu poole paigaldab võrguettevõtja reservkaitse ja reserv-eraldusautomaatseadme.»;
24) paragrahvi 16 lõike 7 punktis 3 olevast tabelist jäetakse välja sõna «mille»;
25) paragrahvi 16 lõige 9 tunnistatakse kehtetuks;
26) paragrahvi 16 lõige 10 sõnastatakse järgmiselt:
« (10) Tootja edastab võrguettevõtja teeninduspiirkonna juhtimiskeskusesse ja süsteemihaldurile reaalajas elektrijaamas toodetava (bruto) aktiiv- ja reaktiivvõimsuse ning pinge mõõtmise tulemused. Selleks paigaldab tootja oma tootmisseadmetele liitumislepingu kohased mõõtmisseadmed.»;
27) paragrahvi 16 täiendatakse lõigetega 11–13 järgmises sõnastuses:
« (11) Võrguettevõtja edastab oma teeninduspiirkonna juhtimiskeskusesse ja süsteemihaldurile reaalajas võrku antava (neto) aktiiv- ja reaktiivvõimsuse ning pinge mõõtmise tulemused. Selleks paigaldab võrguettevõtja liitumislepingu kohased mõõtmisseadmed.
(13) Elektrijaam peab olema võimeline osalema primaarreguleerimisel. Turbiinide kiirusregulaatorite tundetuse piir ei tohi ületada ± 0,1 Hz.»;
28) paragrahvi 17 pealkirjas asendatakse arv «10» arvuga «5»;
29) paragrahvi 17 lõike 2 punktis 6 asendatakse sõna «või» sõnaga «ja»;
30) paragrahvi 17 lõige 4 sõnastatakse järgmiselt:
« (4) Kui võrguga ühendatakse alla 30 MW nimiaktiivvõimsusega elektrijaam, paigaldatakse liitumispunktist elektrivõrgu poole reservkaitse ja reserv-eraldusautomaatseade.»;
31) paragrahvi 17 lõige 7 sõnastatakse järgmiselt:
« (7) Generaator lülitatakse võrku sünkroniseerimisseadmega, mis välistab tõuke.»;
32) paragrahvi 17 täiendatakse lõigetega 101 ja 102 järgmises sõnastuses:
« (101) Elektrijaam peab olema võimeline osalema primaarreguleerimisel. Turbiinide kiirusregulaatorite tundetuse piir ei tohi ületada ± 0,01 Hz.
(102) Lisaks primaarreguleerimisele peavad elektrijaamad olema võimelised osalema sekundaarreguleerimisel.»;
33) paragrahvi 18 pealkirjas asendatakse sõna «nõuded» sõnaga «lisanõuded»;
34) paragrahvi 18 lõige 4 sõnastatakse järgmiselt:
« (4) Üle 1 MW nimiaktiivvõimsusega elektrituuliku või tuulepargi puhul paigaldatakse liitumispunktist elektrivõrgu poole reservkaitse ja dubleeriv eraldusautomaatseade.»;
35) paragrahvi 18 lõige 6 sõnastatakse järgmiselt:
« (6) Elektrituuliku automaatikaseadmed peavad tagama tuuliku väljalülitumise, kui elektrituulikut süsteemiga ühendav tupikliin releekaitsest välja lülitub, ja sisselülitumise liini sisselülitamise korral.»;
36) paragrahvi 18 lõige 7 tunnistatakse kehtetuks;
37) paragrahvi 18 lõige 8 sõnastatakse järgmiselt:
« (8) Põhivõrguga ühendatavate elektrituulikute ning tuuleparkide võimsuse muutumise kiirus tuule kiiruse muutumise korral peab olema reguleeritav. Reguleerimise nõuded määratakse kindlaks liitumislepingus.»;
38) paragrahvi 18 lõike 9 punkt 4 sõnastatakse järgmiselt:
« 4) aktiivvõimsust peab selle kiire piiramise korral olema võimalik vähendada nimiaktiivvõimsusest vähemalt 20%-ni vähem kui 2 sekundiga.»;
39) paragrahvi 18 lõike 13 punkt 1 tunnistatakse kehtetuks;
40) paragrahvi 18 lõike 13 punkt 2 sõnastatakse järgmiselt:
« 2) kaugjuhtimissüsteem peab võimaldama tuuleparki põhivõrgust sisse ja välja lülitada ning reaalajas edastada sinna asendi- ja rikkesignaale ning mõõtmistulemusi (aktiiv- ja reaktiivvõimsus, vool ja pinge);»;
41) paragrahvi 19 lõiked 1 ja 2 sõnastatakse järgmiselt:
« (1) Võrguettevõtja edastab süsteemihaldurile tema võrguga liitunud elektrijaamade kohta järgmised kaugmõõtmistulemused:
1) tema võrguga ühendatud 200 kW kuni 1 MW nimiaktiivvõimsusega elektrijaamade võrku antud aktiiv- ja reaktiivvõimsuste summa reaalajas;
(2) Jaotusvõrguettevõtja teeb süsteemihaldurile teatavaks tema võrguga liituvad tootmisseadmed ning esitab süsteemi modelleerimiseks vajalikud lisas 2 nimetatud tehnilised andmed.»;
42) paragrahvi 20 lõiked 1 ja 2 sõnastatakse järgmiselt:
« (1) Käesolevas jaos käsitletavad nõuded kehtivad üle 5 MW nimiaktiivvõimsusega elektrijaamade kohta. Nõudeid kohaldatakse ka üle 5 MW nimiaktiivvõimsusega tuuleparkide ja alla 5 MW nimiaktiivvõimsusega elektrijaamade suhtes, kui käesolevast määrusest ei tulene teisiti.
(2) Kui elektrijaam osaleb sageduse reguleerimisel või avariireservi hoidmisel, nähakse elektrijaama tootmisseadmete reguleerimistingimused, hoitavad reservid ja teenuse tasustamise tingimused ette asjakohases lepingus.»;
43) paragrahvi 21 lõiked 1–5 tunnistatakse kehtetuks;
44) paragrahvi 21 täiendatakse lõikega 12 järgmises sõnastuses:
« (12) Käesolevas paragrahvis esitatud nõudeid ei kohaldata elektrituulikutele ja tuuleparkidele.»;
45) paragrahvi 22 lõiked 2–5 sõnastatakse järgmiselt:
« (2) Kui sagedus muutub vahemikus 49–47,5 Hz, peab häireolukorras olev generaator 30 minuti jooksul talitlema pingel, mis on 95% vähimast tavapingest kuni 105% suurimast tavapingest. Väljastatav võimsus ei tohi väheneda, kui sagedus langeb 49 Hz-ni, ja võib väheneda 15%, kui sagedus langeb 47,5 Hz-ni. Võimsuse languse vähendamiseks on soovitatav rakendada lisaabinõusid.
(5) Kui sagedus langeb alla 47,5 Hz, võib generaatori võrgust eraldada. Sel juhul peab generaator üle minema omatarbekoormusele. Generaator eraldatakse nii suure viitega, kui seadmed võimaldavad. Generaator peab olema suuteline töötama omatarbekoormusel vähemalt ühe tunni jooksul. Omatarbekoormusel töötamise nõuet ei kohaldata elektrituulikutele ja tuuleparkidele ning asünkroongenraatoritele.»;
46) paragrahvi 22 täiendatakse lõigetega 7 ja 8 järgmises sõnastuses:
« (7) Kui sagedus on üle 55 Hz, peab elektrijaama süsteemist eraldama.
(8) Sagedusvahemikel, kus on nõutud tootmisseadme stabiilne talitlemine süsteemist eraldumata, peab olema tagatud kõigi primaar- ja sekundaarreguleerimise nõuete täitmine vastavalt §-le 26, kui käesolevas paragrahvis ei ole nimetatud teisiti.»;
47) paragrahvi 23 lõike 1 punktis 1 asendatakse arv «51» arvuga «50,3»;
48) paragrahvi 23 lõiked 3 ja 4 sõnastatakse järgmiselt:
« (3) Kui võrgupinge on 105–110% tavapingest, peab generaator sagedusel 49,7–50,3 Hz töötama üks tund. Sel juhul võib võimsus väheneda kuni 10% täisvõimsusest.
2) elektrijaamast väljuva 330 kV liini lühis kõrvaldatakse 0,1 sekundi jooksul. Erandjuhul võib kõrvaldamise aeg ulatuda kuni 0,37 sekundini. Kui lühised tekivad 220 kV ja 110 kV võrgus, kõrvaldatakse need 0,6 sekundi jooksul ja erandjuhul 1 sekundi jooksul. Elektrijaama seadmetel ei tohi selliste lühiste tõttu vigastusi tekkida.»;
49) paragrahvi 23 lõige 5 tunnistatakse kehtetuks;
50) paragrahvi 23 lõige 6 sõnastatakse järgmiselt:
« (6) Kui liitumispunkt elektrivõrguga asub elektrijaama süsteemiga ühendava trafo alampingepoolel, peavad generaator ja selle abiseadmed elektrivõrgust välja lülitumata taluma järgmisi elektrivõrgu lühistest põhjustatud pingemuutusi:
1) pinge järsk alanemine liitumispunktis 25%-ni nimipingest kestusega kuni 0,37 sekundit;
3) generaatori pinge püsiv hoidmine tasemel, mis on vähemalt 95% generaatori nimipingest. Sel juhul võib võimsus väheneda 10% nimivõimsusest»;
51) paragrahvi 23 täiendatakse lõigetega 61 ja 62 järgmises sõnastuses:
« (61) Kui liitumispunkt elektrivõrguga asub elektrijaama süsteemiga ühendava trafo ülempingepoolel, peavad generaator ja selle abiseadmed elektrivõrgust välja lülitumata taluma järgmisi elektrivõrgu lühistest põhjustatud pingemuutusi:
1) pinge järsk alanemine liitumispunktis 0%-ni nimipingest kestusega kuni 0,37 sekundit;
(62) Pingekaitset kavandades võib lähtuda mitmest kriteeriumist, kui elektrijaam peab taluma generaatoris või võrgus ilmnevaid teist tüüpi häireid.»;
52) paragrahvi 23 lõike 7 esimest lauset täiendatakse pärast sõna «Generaatori» sõnadega «või elektrijaama»;
53) paragrahvi 23 lõiked 8–10 sõnastatakse järgmiselt:
« (8) Generaatorile paigaldatakse ergutussüsteem ja nähakse ette võimsustegur, mis võimaldab nimiaktiivvõimsusel ja 70% nimipingest moodustaval pingel 10 sekundi jooksul väljastada reaktiivvõimsust, mis on võrdne nimiaktiivvõimsusega. Seda nõuet ei kohaldata elektrituulikutele ja tuuleparkidele.
(10) Eeldusel, et stabiilsus on säilitatud, peab generaator olema võimeline pidevalt tarbima reaktiivvõimsust, mis on määratud generaatori võimsuskõveraga ja liitumistingimustes sätestatud seadmete suurima lubatava kestevpingega.»;
54) paragrahvi 24 lõige 2 sõnastatakse järgmiselt:
« (2) Elektrijaam peab § 22 lõigetes 4 ja 5 ning § 23 lõigetes 1–3 kirjeldatud olukordades ohutult üle minema omatarbetoitmisele. Sel juhul toidab generaator ainult elektrijaama abiseadmeid ja elektrijaam peab talitlema vähemalt üks tund. Käesolevas lõikes esitatud nõuet ei kohaldata elektrituulikutele ja tuuleparkidele ning asünkroongeneraatoritele.»;
55) paragrahv 25 sõnastatakse järgmiselt:
« § 25. Tootmisseadmete nõuetekohasuse kontrollimine
(2) Tootmisseadme kasutusele võtmiseks korraldatakse elektrivõrguga seotud katsetusi ja tootmisseadmega seotud katsetusi. Elektrivõrguga seotud katsetused lepitakse kokku süsteemihalduriga. Kokkuleppel süsteemihalduriga võib katsetusi osaliselt asendada imitatsiooniga arvutusmudelil.
(8) Käesoleva paragrahvi lõigetes 5–7 esitatud nõudeid ei kohaldata elektrituulikutele ja tuuleparkidele ning asünkroongeneraatoritele.»;
56) paragrahv 26 sõnastatakse järgmiselt:
« § 26. Võimsuse reguleerimise karakteristikud
1) soojuselektrijaama tootmisseadmel külmast olekust – kuni 8 tundi;
2) gaasiturbiinseadmetel maksimaalselt – kuni 10 minutit;
3) elektrituulikutel ja tuuleparkidel – kuni 15 minutit käivitamist võimaldavate tuuletingimuste korral.
2) hüdrojaamad ja gaasiturbiinid – 10% nimivõimsusest;
2) kui elektrijaama kasutatakse sageduse reguleerimiseks, peab see olema täpsemalt määratud eraldi lepingus.»;
57) määrust täiendatakse §-ga 261 järgmises sõnastuses:
« § 261. Tootmisseadme aktiivvõimsuse primaar- ja sekundaarreguleerimine
(1) Tava- ja häireoludes muudetakse generaatorist väljastatavat võimsust ettenähtud mahus ja kindlaksmääratud piirides kas käsitsi või automaatreguleerimissüsteemi abil.
(2) Elektrijaam peab olema võimeline osalema primaarreguleerimisel. Turbiinide kiirusregulaatorite tundetus peab olema seatav vahemikus ± 0–500 mHz, diskreetsusega ± 10 mHz.
(3) Primaarreguleerimises osaleva turbiini tundetuse piir ei või ületada ± 10 mHz, primaarreguleerimises mitteosalemise korral ei või tundetuse piir ületada ± 100 mHz. Primaarreguleerimist peab olema võimalik sisse ja välja lülitada nii põhivõrgust kui ka elektrijaamas kohapeal.
5) sageduse mõõtmise täpsus vähemalt ± 0,01 Hz.
(5) Tootmisseadme primaarreguleerimise ulatus (edaspidi primaarreserv) peab olema vähemalt ± 5% nimivõimsusest;
(7) Elektrijaam läheb tavaolukorrast üle häireolukorda, kui sageduse muutuse kiirus ületab 0,5 Hz sekundis või kui sagedus erineb ettenähtud sagedusest ± 0,5 Hz.
1) häireolukorras peavad primaarreguleerimises osalema kõik üle 1 MW tootmisseadmed. Primaarreguleerimise funktsioon viiakse töösse automaatselt sagedusrelee või muu sagedustundliku seadme abil;
2) primaarreserv peab olema vähemalt ± 12,5% nimivõimsusest;
3) häireolukorras peab olema võimalik reguleerida tootmisseadet tavasagedusest madalama sagedusliku sättega.
(9) Sekundaarreguleerimise ulatus peab olema vähemalt ± 5% nimivõimsusest ja realiseeritav 2 minuti jooksul.»;
58) paragrahv 27 sõnastatakse järgmiselt:
« § 27. Võimsuse reguleerimisvõime süsteemi tavaolukorras
(4) Elektrituuliku ja tuulepargi väljastatavat aktiivvõimsust reguleeritakse kiirusega vähemalt 8% nimivõimsusest minutis, kui tuuleolud seda võimaldavad. Sellel kiirusel peab võimsus olema muudetav 30% ulatuses vahemikus 20–100% seadme nimivõimsusest.»;
59) paragrahvi 28 lõige 1 sõnastatakse järgmiselt:
« (1) Tahkekütusel töötav soojusseade peab süsteemihäiringu korral võimaldama väljastatava võimsuse muutmist vähemalt 5% ulatuses nimivõimsusest vahemikus 50–90% seadme nimivõimsusest. Poole eespool nimetatud võimsusest peab saavutama 10 sekundi jooksul, kui seadmel ülekuumendi puudub, või 30 sekundi jooksul, kui on paigaldatud üks ülekuumendi. Kui seadmel on rohkem kui üks ülekuumendi, on lisaülekuumendist tingitud ajakonstandi tõttu lubatud viivitus.»;
60) paragrahvi 28 täiendatakse lõikega 4 järgmises sõnastuses:
« (4) Käesoleva paragrahvi lõigetes 1–3 nimetamata tootmisseadmete võimsuse reguleerimisvõime peab süsteemihäiringu korral vastama §-s 27 esitatud nõuetele.»;
61) määruse 5. peatükk sõnastatakse järgmiselt:
VÕRGUGA ÜHENDAMINE JA TARBIMIS- VÕI TOOTMISTINGIMUSTE MUUTMINE
§ 32. Liitumislepingu sõlmimine
(1) Võrguettevõtja väljastab elektripaigaldise ühendamiseks võrguga või olemasoleva võrguühenduse tarbimis- või tootmistingimuste muutmiseks liituja liitumistaotluse alusel liitumislepingu pakkumise, mis sisaldab «Elektrituruseaduse» §-s 87 sätestatud tingimusi, eelkõige:
1) liitumis- ja mõõtepunkti asukohti;
2) liitumistasu või tingimuste muutmise tasu suurust ja selle tasu maksmise tingimusi;
3) võrguga ühendamise või tarbimis- või tootmistingimuste muutmise tingimusi, sealhulgas tähtaega;
4) liitumislepingu muutmise ja lõpetamise tingimusi;
5) muid tingimusi.
(2) Põhivõrguga saab liituda nimipingel 110 kV või 330 kV.
(3) Võrguga ühendamisega või tarbimis- või tootmistingimuste muutmisega seotud võrgu konfiguratsiooni ja tehnilised parameetrid määrab võrguettevõtja. Korterelamu võrguga ühendamisel või tarbimistingimuste muutmisel määrab võrguettevõtja tehnilised tingimused mõõteseadmete paigaldamise võimaldamiseks.
(4) Korterelamu korteri tarbimistingimuste muutmise kooskõlastab korterivaldaja elamu omaniku või valdajaga, kes vajaduse korral esitab võrguettevõtjale liitumistaotluse elamu tarbimistingimuste muutmiseks.
(5) Jaotusvõrguettevõtja väljastab liitumislepingu pakkumise liitumistaotluse saamisest alates 30 päeva jooksul ja põhivõrguettevõtja 90 päeva jooksul, kui ei ole kokku lepitud teisiti. Juhul kui jaotusvõrguettevõtja pakkumise tegemine on seotud põhivõrguettevõtja toiminguga, väljastab jaotusvõrguettevõtja liitumislepingu pakkumise 30 päeva jooksul vastava toimingu tegemisest.
(6) Jaotusvõrguettevõtja väljastatud liitumislepingu pakkumine kehtib 60 päeva selle tegemisest alates ja põhivõrguettevõtja väljastatud liitumislepingu pakkumine kehtib 12 kuud selle tegemisest alates, kui ei ole kokku lepitud teisiti.
(7) Liitumisleping loetakse sõlmituks, kui võrguettevõtja saab hiljemalt liitumislepingu pakkumise kehtivuse viimasel päeval kätte liitumislepingu pakkumisega nõustumuse ja liituja on esitanud võrguettevõtjale dokumendid, mis kinnitavad, et liitujal on õiguslik alus tema elektripaigaldise aluse kinnistu või ehitise, kus paikneb tema elektripaigaldis, kasutamiseks.
(8) Liitumislepingu ja võrgulepingu võib sõlmida samaaegselt.
(2) Kui liituja võtab elektripaigaldise esmakordselt kasutusele või kui elektripaigaldise tarbimistingimusi muudetakse, esitab liituja «Elektriohutusseaduses» ettenähtud elektripaigaldise kasutuselevõtu teatise võrguettevõtjale, kelle võrguga elektripaigaldis ühendatakse. Kuni 63-amprise peakaitsmega elektripaigaldiste tarbimistingimuste muutmise puhul on teatise esitamine kohustuslik juhul, kui peakaitset suurendatakse rohkem kui kahe nimivoolu astme võrra.
(3) Tarbija algatusel pingesüsteemi muutmine on tarbimis- või tootmistingimuste muutmine.»;
62) paragrahvid 37 ja 38 tunnistatakse kehtetuks;
63) paragrahvi 41 täiendatakse lõikega 3 järgmises sõnastuses:
« (3) Tootja tagab elektrijaamas toodetava või tarbitava elektrienergia mõõtmise energialiikide kaupa.»;
64) paragrahv 42 sõnastatakse järgmiselt:
« § 42. Mõõtmise erisused
(6) Võrguettevõtja peab kasutusel olevad tariifijuhtimiskellad pärast kellasisese toiteelemendi vahetust või kella remonti esitama kalibreerimisele akrediteeritud kalibreerimislaborisse. Kalibreerimistunnistus peab muu hulgas sisaldama otsust tariifijuhtimiskella vastavusest või mittevastavusest standardi EVS-EN 62054-21 täpsusnõudele.»;
65) määruse 7. peatükk sõnastatakse järgmiselt:
TAASTUVAST ENERGIAALLIKAST TOODETUD ELEKTRIENERGIA JA TÕHUSA KOOSTOOTMISE REŽIIMIL TOODETUD ELEKTRIENERGIA OSTU KOHUSTUSEST TULENEVATE KULUTUSTE HÜVITAMINE
§ 44. Ostukohustusest tulenevate kulutuste hüvitamine
(1) Taastuvast energiaallikast toodetud elektrienergia ja tõhusa koostootmise režiimil toodetud elektrienergia ostu kohustusest tulenevad kulutused hüvitatakse põhivõrguettevõtja nimetatud müüja koostatud arve ja temale ostukohustuse alusel müüdud elektrienergia müügi arve alusel.
(2) Põhivõrguettevõtja hüvitab summa, mis väljendub ostukohustuse alusel ostetud elektrienergia müügihinna ja «Elektrituruseaduse» § 75 lõike 5 alusel põhivõrguettevõtja nimetatud müüjale müüdud elektrienergia hindade kaalutud keskmise hinna vahena.
(3) Põhivõrguettevõtja nimetatud müüja esitab põhivõrguettevõtjale asjakohase arve arvestusperioodi lõppemisest alates 15 kalendripäeva jooksul.
(4) Põhivõrguettevõtja hüvitab arve alusel tema nimetatud müüjale ostukohustusest tulenevad kulutused arvel näidatud maksetähtajaks.
(5) Kui arvestusperioodi lõpliku bilansiselgituse käigus selgub, et arve aluseks olnud andmed muutuvad, esitab põhivõrguettevõtja nimetatud müüja põhivõrguettevõtjale andmete muutumise teate saamisest alates seitsme päeva jooksul täiendava arve või toimub asjaomase summa tasaarveldamine põhivõrguettevõtja nimetatud müüja esitatavas järgmises arves.
(6) Ostukohustuse lepingu minimaalne katkematu periood on avatud tarne puhul 12 kalendrikuud ja määratud tarne puhul 1 kalendrikuu.
§ 45. Ostukohustusest tuleneva määratud tarne hind
Põhivõrguettevõtja nimetatud müüja ostab määratud tarne ulatuses «Elektrituruseaduse» § 59 lõikes 1 nimetatud tootjalt tegelikult toodetud elektrienergiat samas paragrahvis sätestatud hinnaga. Kui tootja tootis määratud tarnest vähem elektrienergiat, ostab põhivõrguettevõtja nimetatud müüja määratud tarne ja tegelikult toodetud elektrienergia koguse vahe selle kauplemisperioodi bilansienergia ostuhinnaga.»;
66) paragrahvi 46 lõike 1 teises lauses asendatakse sõna «Tarnija» sõnadega «Avatud tarnija»;
67) paragrahvi 46 lõike 2 esimeses lauses asendatakse sõna «elektribilansi» sõnaga «bilansi.»
68) paragrahvi 46 lõikes 4 asendatakse sõna «loetelu» sõnaga «nimekirja»;
69) paragrahvi 47 punktis 1 asendatakse sõna «tavatelefon» sõnaga «telefon»;
70) paragrahvi 48 lõikes 1 asendatakse sõna «aruandlusteavet» sõnaga «teavet»;
71) paragrahvi 48 lõikes 2 asendatakse sõna «elektribilansi» sõnaga «bilansi»;
72) paragrahvi 48 lõikes 4 asendatakse sõna «tarbijate» sõnaga «turuosaliste»;
73) paragrahvi 49 lõike 1 teises lauses asendatakse sõnad «Aruandlusteabe edastamine toimub» sõnadega «Teave edastatakse»;
74) paragrahvi 50 lõike 3 punkt 3 sõnastatakse järgmiselt:
« 3) koondandmed määratud tarnete kohta, mis mõjutavad bilansihalduri bilanssi. Bilansihaldur teeb määratud tarned 0,1 MWh täpsusega süsteemihaldurile teatavaks iga kauplemisperioodi kohta.»;
75) paragrahvi 50 lõike 6 teises lauses asendatakse sõna «toodangu» sõnadega «toodetud elektrienergia»;
76) paragrahvi 50 lõike 7 esimeses lauses asendatakse sõnad «lõikes 1» sõnadega «lõikes 6»;
77) paragrahvi 51 lõikes 6 asendatakse sõna «energia» sõnaga «elektrienergia»;
78) paragrahvi 52 lõike 1 esimeses lauses asendatakse sõnad «Riikliku elektribilansi» sõnadega «Süsteemi bilansi»;
79) paragrahvi 63 tekst loetakse lõikeks 1 ning paragrahvi täiendatakse lõikega 2 järgmises sõnastuses:
« (2) Enne 1. juulit 2003. a tööd alustanud või renoveeritud elektrijaamadele kohaldatakse käesoleva määruse 3. peatükis sätestatud nõudeid alates 1. jaanuarist 2010. a. Elektrijaama renoveerimine on elektrijaama ümberehitamine, mille tulemusel elektrijaama talitlus oluliselt muutub. Tulemust hindab süsteemihaldur.»;
80) määruse lisad 1 ja 2 sõnastatakse järgmiselt:
«Vabariigi Valitsuse 26. juuni 2003. a määruse nr 184 «Võrgueeskiri»
(Vabariigi Valitsuse 10. mai 2007. a määruse nr 142 sõnastuses)
SÜSTEEMI TÖÖKINDLUSE KRITEERIUMID
Süsteemi talitlemine pärast häire ilmnemist
Häirete rühmitamine:
Süsteemi talitlus häire tekkimise ajal
ST-0 ST-1 ST-2 ST-3
N-1 – levinuimad häired
Süsteemi tavaseisund. Süsteemi tavatu seisund. Süsteemi tavatu seisund. Süsteemi tavatu seisund.
N-2 ja N-X – harva esinevad häired
Süsteemi kõik tähtsaimad elemendid talitlevad. Elektrisüsteemi mõne elemendi plaanitud hooldus. Elektrisüsteemi talitlus on häiritud, sest elektrisüsteemi toimimist mõjutav element on rikke tõttu välja lülitunud. Rikke tõttu on välja lülitunud rohkem kui üks elektrisüsteemi toimimist mõjutav element.
N-1 Ühe elemendi väljalülitumine (N-1) A A B
N-2 Kahe elemendi väljalülitumine (N-2) B
N-X Enam kui kahe elemendi väljalülitumine C
Häirete tagajärjed:
A Süsteem on stabiilne ning ilmnevad kohalikud toitekatkestused või tekib piirkonna osaline toitekatkestus.
B Tekivad piirkondlikud katkestused.
C Süsteem võib muutuda ebastabiilseks ja võib laguneda osadeks, mis põhjustab mitme piirkonna täieliku elektrikatkestuse.
Kohalik toitekatkestus Toitekatkestus on kuni 110 kV pingega ülekandevõrgu alajaamas või alajaamade grupis piiratud alal avariikoha läheduses.
Piirkondlik toitekatkestus Elektrienergia ülekanne on häiritud suuremal alal, näiteks Eesti põhja-, lõuna-, lääne- või idaosas.
Vabariigi Valitsuse 26. juuni 2003. a määruse nr 184 «Võrgueeskiri»
GENERAATORITE TEHNILISED ANDMED
1. Generaatori ja elektrijaama andmed (kõik jaama tüübid)
Generaatorite arv ___________________________
Ühik Generaator
1 Generaator
2 Generaator
Jaama tüüp (koostootmine, kondensatsioonijaam, elektrituulik jne)
Generaatori tüüp (sünkroon, asünkroon, konvertermuunduriga jne)
Sama tüüpi generaatorite arv
Generaatori nimivõimsus
Suurim võrku antav võimsus MW
Vähim võrku antav võimsus MW
Generaatori nimivõimsus Pn MW
Generaatori niminäivvõimsus Sn MVA
Suurim muutuvvõimsus MW
Keskmine võimsuse muutumise kiirus MW/min
Võimsustegur cosφ
Generaatori nimipinge kV
Kiirus n P/min
Nimisagedus fn Hz
Primaarreguleerimine
Sekundaarreguleerimine
1) Soojuselektrijaama puhul lisada plokkskeem jaama peamistest komponentidest, näidates ära generaatorid, katlad, turbiinid, soojusvahetid, auru vaheltvõtud jne.
2) Hüdroelektrijaamade puhul lisada plokkskeem jaama peamistest komponentidest.
3) Kirjeldada prognoositavat talitlust.
2. Elektrituulikud
Tüüp 1 Tüüp 2 Tüüp 3
Kas turbiinid on konstantse või muudetava kiirusega
1) Lisada tootjapoolne detailne kirjeldus elektrilistest karakteristikutest ja värelustugevusest.
2) Esitada detailne kirjeldus generaatori talitlusest, nt kestev, sesoonne jne. Märkida, milline on oodatav toodang (MWh) igal kuul.
3) Näidata vastavalt tuule mõõtmise tulemustele, kuidas võimsus muutub ööpäeva jooksul suurima toodanguga kuul.
3. Asünkroongeneraatorid
Käivitusvoolu amplituud kA
Käivitusvoolu kestus ms
Võimsustegur käivituse ajal
Reaktiivvõimsuse tarbimine tühijooksul kvar
Reaktiivvõimsuse tarbimine suurimal koormusel kvar
1) Lisada kirjeldus generaatori käivitamise kohta (turbiini juhtimisega, eraldi käivitusmootoriga, generaatori lülitamisega mootoritalitlusse).
2) Reaktiivvõimsuse kompenseerimiseks vajalike seadmete ja vahendite loetelu.
4. Generaatorite andmed rikete analüüsimiseks (kõik jaama tüübid)
Staatori takistus ra
Aperioodiline ajakonstant Tg s
Staatori puistetakistus Xas sü
Ergutusmähise takistus (pikitelje) rfd sü
Ergutusmähise reaktants (pikitelje) xfd sü
Sumbutusmähise takistus (pikitelje) rDd sü
Sumbutusmähise reaktants (pikitelje) xDd sü
Magneetimise reaktants (pikitelje) xhd sü
Ergutusmähise takistus (põikitelje) rfq sü
Ergutusmähise reaktants (põikitelje) xfq sü
Sumbutusmähise takistus (põikitelje) rDq sü
Sumbutusmähise reaktants (põikitelje) xDq sü
Magneetimise reaktants (põikitelje) xhq sü
5. Generaatorite andmed dünaamika modelleerimiseks (kõik jaama tüübid)
Generaatori pikitelje ülimööduv, küllastamata/küllastunud reaktants xd''/xd''s sü
Generaatori põikitelje ülimööduv, küllastamata/küllastunud reaktants xq''/xq''s sü
Generaatori pikitelje mööduv, küllastamata/küllastunud reaktants xd'/xd's sü
Generaatori põikitelje mööduv, küllastamata/küllastunud reaktants xq'/xq's sü
Generaatori pikitelje sünkroonreaktants xd sü
Generaatori põikitelje sünkroonreaktants xq sü
Lühise pikitelje ülimööduv ajakonstant Td'' s
Lühise pikitelje mööduv ajakonstant Td' s
Lühise põikitelje ülimööduv ajakonstant Tq'' s
Lühise põikitelje mööduv ajakonstant Tq' s
Turbiini ja generaatori inertskonstant
(ajakonstant) TA s
Turbiini ja generaatori inertsmoment J kgm2
Turbiini ja generaatori väändemoment T Nm
Ergutuspinge nimikoormusel Ue nim V
Ergutusvool tühijooksul I0 A
Ergutusvool
Võimsusdiagramm (P-Q)
Tühijooksu karakteristik – generaatori pinge/ergutusvool
Ergutuse automaatregulaator (EAR):
Ergutussüsteemi tüüp
Ergutusregulaatori tüüp ja valmistaja
EAR võimendustegur pinge järgi Ku
EAR võimendustegur pinge tuletise järgi K'u
EAR võimendustegur sageduse järgi Kf
EAR võimendustegur sageduse tuletise järgi K'f
EAR võimendustegur rootorivoolu tuletise järgi K'if
Ergutaja:
Ergutusforsseeringu kordsus voolu järgi Kfi
Ergutusforsseeringu kordsus pinge järgi Kfu
Ergutusforsseeringu kestus Tf s
6. Plokitrafo andmed
Trafode arv võrguga liitumispunktis ___________________
Plokitrafo nimivõimsus MVA
Plokitrafo ülekandesuhe ÜP/AP
Plokitrafo lühistakistus %
7. Elektrijaama andmed
Suurim tarbimisvõimus käivitamisel MVA
Jaama suurim omatarve MW
Lisada kirjeldus, kuidas on teostatud omatarbe ühendus.»;
81) määrust täiendatakse lisaga 3 järgmises sõnastuses:
(Kehtestatud Vabariigi Valitsuse 10. mai 2007. a määrusega nr 142)
ANDMED TOOTMISSEADMETE KOHTA
Andmed jaama agregaatide kohta*
Jaanuar Jaanuar Jaanuar Jaanuar Jaanuar Jaanuar Jaanuar Jaanuar Jaanuar Jaanuar Jaanuar
tegelik 2008 2009 2010 2011 2012 2013 2014 2015 2016 2017
sellest konserveeritud**
Kasutatav võimsus*** (netovõimsus)
avariis keskmiselt****
plaanilises remondis
rekonstrueerimisel
(kütus, jahutus, CO2 jne)*****
Võimalik tootmisvõimsus
Juuli Juuli Juuli Juuli Juuli Juuli Juuli Juuli Juuli Juuli Juuli
* kõik võimsused esitada netoväärtustes (võrku antav)
** ei ole pikemaajaliselt kasutatav (käivitusaeg >168 h)
*** jaama väljastatav maksimaalne netovõimsus (käivitusaeg <168 h)
**** avariide hulka loetakse ka need defektid, mis takistavad reservis või konserveeritud seadme töösseviimist ning plaaniliste remontide pikenemised üle planeeritud aja
***** mitu megavatti seetõttu ei ole võimalik/ei tohi kasutada».

References: § 12
 § 22
 § 23
 § 25
 § 26
 § 261
 § 27

§ 32
 § 42

§ 44
 § 75

§ 45
 § 59